open-index/open-wikipedia-markdown huggingface dataset:
FlyBase

**FlyBase** on Internet-tietokanta joka sisältää bioinformatiivista tietoa banaanikärpäsen ja sen sukulaislajien biologiasta, kehityksestä ja genomista. FlyBase-projektia ylläpitävä tutkijayhteenliittymä koostuu banaanikärpäs- ja tietotekniikka-asiantuntijoista. Tietokantaa ylläpitävät Harvardin yliopisto ja Indianan yliopisto Yhdysvalloissa ja Cambridgen yliopisto Isossa-Britanniassa. Tietokanta on suunnattu tutkimusammattilasille. 

## Sisältö
FlyBase sisältää valtavat määrät banaanikärpäsestä ja muista *Drosophila*-suvun lajeista julkaistua geneettistä ja molekulaarista aineistoa, koska lähes kaikki tieteelliset julkaisut vaativat banaanikärpästutkijoita lataamaan tutkimusaineistonsa avoimeen tietokantaan ennen artikkelien julkaisemista. Sivusto sisältää muun muassa DNA-sekvenssien ja mutanttialleelien tietokannan, jossa on tiedot kaikista julkaistuista sekvensseistä ja banaanikärpäsen julkaistu koko genomin sekvenssi. 

Tämän lisäksi tietokanta sisältää tiedot tunnetuista geenien toiminnoista, sekä tunnettujen geenituotteiden (yleensä proteiinien) ekspressio- ja ominaisuustiedot. Myös geenimuunneltujen kantojen tiedot ovat saatavilla sivuston kautta: FlyBase sisältää muun muassa erilaisten transposonien ja kloonien tietokannat sekä mahdollisuuden tutkia erilaisten mutanttikantojen kuvauksia ja ominaisuuksia. Sivuston kautta on myös mahdollisuus tilata eri lajien kantoja omaan käyttöönsä. Sivustolle on myös koottu kattava tietokanta kaikesta banaanikärpäskirjallisuudesta ja tieteellisistä julkaisuista viimeisen sadan vuoden ajalta. Tutkijoiden yhteydenpidon helpottamiseksi FlyBase myös ylläpitää vapaaehtoista listaa tutkijoiden yhteystiedoista ja heidän tutkimushistoriastaan. 

Geneettisen tiedon ja kirjallisuuden lisäksi sivustolta löytyy myös paljon muuta materiaalia, kuten esimerkiksi ajan tasalla oleva kuvaus *Drosophila*-lajien taksonomiasta sekä kromosomikarttoja ja -kuvia, kromosomiaberraatiotietokanta ja kuvia ja kaavioita banaanikärpäsen anatomiasta ja kehityksestä.

## Lähteet
*
*

## Aiheesta muualla
*Flybase-projektin sivusto
*Ensembl - kaikki tunnetut genomit sisältävä tietokanta
Brad Delson

**Bradford Phillip Delson** (s. 1. joulukuuta 1977 Agoura, Kalifornia, Yhdysvallat) on yhdysvaltalainen muusikko. Hän on Linkin Park -yhtyeen kitaristi ja yksi sen perustajajäsenistä. Hän on perustanut Mike Shinodan kanssa myös Machine Shop Recordings -levy-yhtiön.

Delson ja Linkin Parkin toinen jäsen Mike Shinoda olivat ystäviä jo lapsina. Agoura High Schoolissa he soittivat muun muassa *Relative Degree* -yhtyeessä yhdessä rumpali Rob Bourdonin kanssa. Vuonna 1996 kolmikko perusti *Xero*-yhtyeen. Samana vuonna Delson aloitti opiskelut Kalifornian yliopistossa Los Angelesissa, jossa hän jakoi asuntolassa huoneen Dave Farrellin kanssa. Delson valmistui vuonna 1999 ja päätti keskittyä musiikin tekemiseen.

Samana vuonna Xero sai uuden laulajan, Chester Bennington, ja yhtye vaihtoi nimeksi *Hybrid Theory*. Vuonna 2000 yhtye solmi levytyssopimuksen Warner Bros. Recordsin kanssa, ja samalla yhtyeen uudeksi nimeksi tuli *Linkin Park*.

## Yksityiselämä
Delson meni naimisiin Elisa Borenin kanssa syyskuussa 2003 *Skirball Cultural Centerissä*, Los Angelesissa. Heidän lapsensa, joka syntyi 25. maaliskuuta 2008 on nimeltään Jonah Taylor Delson. Brad Delsonilla on kaksi nuorempaa veljeä.

## Lähteet

## Aiheesta muualla

* Delsonin sivut linkinpark.com-sivustolla
Ofakim

**Ofakim** (hepr. אֳפָקִים) on kaupunki Israelissa eteläisellä hallintoalueella, 20 kilometriä länteen Beersebasta. Vuonna 2012 kaupungin väkiluku oli 24 634. Sen pinta-ala on 10 neliökilometriä. Kaupunki on perustettu 19. huhtikuuta 1955.

## Historia
Ofakim perustettiin alueen maaseutuyhteisöjen keskukseksi. Varhaiset asukkaat olivat juutalaisia maahanmuuttajia Pohjois-Afrikasta ja Intiasta.

## Väestö
Vuonna 2001 99,7 % väestöstä oli juutalaisia ja muita ei-arabeja. Miehiä oli 11 200 ja naisia 11 800. 41,8 % oli 19-vuotiaita tai nuorempia, 14,5 % oli 20 - 29 -vuotiaita, 18,5 % 30–44 -vuotiaita, 12,5 % 45–59 -vuotiaita, 3,6 % 60–64 -vuotiaita, ja 9,1% 65-vuotiaita tai vanhempia. Väestönkasvu vuonna 2001 oli 0,6 %.

## Talous
Kuten muissa kehityskaupungeissa, teollisuus on perinteisesti ollut keskeisessä osassa Ofakimin taloudessa. Vuonna 1972 33 % palkkatyöläisistä (754 ihmistä) oli teollisuussektorilla ja 1983 yhteensä 924 ihmistä (23 %). Tänä aikakautena tekstiilitehtaat työllistivät eniten työntekijöitä, 72 %:sta (1982–83) 82 %:iin (1972). Of-Ar -tekstiilitehdas (lyhenne sanoista Ofakim-Argentina) oli keskeinen työllistäjä.

## Koulutus

Vuonna 2001 kaupungissa oli 19 koulua ja 4 704 opiskelijaa, joista 13 oli peruskouluja (3 079 opiskelijaa), ja kahdeksan lukiotason oppilaitoksia (1 625 opiskelijaa). 43,3 % 12. vuosiluokan opiskelijoista oli suorittanut ylioppilastutkinnon.

## Urheilu
Yksi Israelin 14:stä tenniskeskuksesta sijaitsee Ofakimissa. Se avattiin 1990 ja siinä on kuusi katsomoa. Kaupungissa on myös jalkapallostadion.

## Kehityssuunnitelmia
Ofakimissa avattiin vuonna 2015 juna-asema ja sen yhteydessä tuhannen auton pysäköintialue. Vanhaa teollisuusrakennusta ollaan muuttamassa taidemuseoksi. Ofakimin ympäri kulkeva Nahal Shomriyan pyöräilyreitti vihittiin käyttöön vuonna 2010. Noin 22 kilometriä pitkä ja 60 senttimetriä leveä pyörätie kulkee 375 eekkerin alueen läpi kaupungin viereisessä Ofakimin metsässä, Nahal Shoriyan ja Nahal Patishin läpi ja kiertää paikallisten moshavien ympäri.

## Tunnettuja asukkaita
* Oren Smadja, judoka
* Robert Tiviaev, entinen knessetin jäsen

## Lähteet

## Aiheesta muualla
We Shall Overcome: The Seeger Sessions

**We Shall Overcome: The Seeger Sessions** on amerikkalaisen laulaja-lauluntekijä Bruce Springsteenin 14. studioalbumi. Se julkaistiin vuonna 2006 sekä CD- että DualDisc-versioina (jälkimmäisellä mukana kaksi bonuskappaletta). 3. lokakuuta 2006 ilmestyi **We Shall Overcome: The Seeger Sessions – American Land Edition** -painos, jossa on mukana DVD-dokumentti levyn tekemisestä, uusia videoita sekä viisi bonuskappaletta. Albumi nousi Suomen virallisen listan sijalle 6.

Albumi on Springsteenin ensimmäinen ja toistaiseksi ainoa, mikä ei sisällä hänen omaa musiikkiaan. Levy on kunnianosoitus folk-laulaja Pete Seegerille, ja se sisältää hänen kappaleitaan.

## Kappaleet
Kappaleet *trad.*, ellei toisin mainita.

# Old Dan Tucker – 2:31
# Jesse James (Billy Gashade) – 3:47
# Mrs. McGrath – 4:19
# O Mary Don't You Weep – 6:05
# John Henry – 5:07
# Erie Canal (Thomas S. Allen) – 4:03
# Jacob's Ladder – 4:28
# My Oklahoma Home (Bill ja Agnes "Sis" Cunningham) – 6:03
# Eyes on the Prize (Alice Wine) – 5:16
# Shenandoah – 4:52
# Pay Me My Money Down – 4:32
# We Shall Overcome – 4:53
# Froggie Went A Courtin' – 4:33

### DualDisc -bonuskappaleet
# 
# 

### American Land Edition -bonuskappaleet
# 
# 
# 
# 
# 

## Arvostelut
* AllMusic: 
* The A.V. Club: B+
* Entertainment Weekly: A–
* Pitchfork Media: 8.5/10
* Rolling Stone: 

## Lähteet
Oikles

**Oikles** (, ) oli kreikkalaisessa mytologiassa Argoksen kuningas ja Antifateen ja Zeuksippen poika. Pausanias nimeää hänet Mantioksen, Antifateen veljen, pojaksi. Diodoros Sisilialainen kertoo Oikleen olleen Amfiaraoksen poika, mutta tämä on luultavasti virhe, koska useimmiten Amfiaraos kuvataan Oikleen pojaksi.

Kuninkaaksi tulon jälkeen Oikles nai Hypermestran, Thestioksen ja Eurythemisten tyttären. He saivat lapset Amfiaraos, Endeos, Ifianeira ja Polyboia.

Oikles oli Herakleen mukana tämän hyökättyä Troijan kuninkaan Laomedonin kimppuun; hän vartioi laivoja Herakleen taistellessa. Leomedon halusi tuhota alukset, ja hyökkäsi Oikleen kimppuun surmaten tämän. Toisen version mukaan Oikles selvisi hyökkäyksestä ja asettui sodan jälkeen Arkadiaan.

Apollodoros kertoo, kuinka Alkmaion erinyksiä paetessaan vietti hänen luonaan hetken. Oikleen hauta näytettiin Pausaniaalle hänen ollessaan Arkadiassa.

## Lähteet
Johanna Enckell

**Olga Johanna Constance Enckell** (o.s. **af Forselles**; s. 4. heinäkuuta 1933 Helsinki) on suomalainen kirjailija, dramaturgi ja ohjaaja.

Enckell valmistui filosofian kandidaatiksi vuonna 1967. Sen jälkeen hän opetti Oulun yliopistossa kirjallisuutta vuosina 1967–1970, ja Helsingin yliopistossa estetiikkaa ja teatteritiedettä vuosina 1971–1974. Dramaturgina Enckell on toiminut muun muassa Svenska teaternissa ja Tukholman kaupunginteatterissa, sekä ohjaajana muun muassa Lahden kaupunginteatterissa, Tampereen teatterissa, Åbo Svenska Teater -teatterissa ja Espoon teatterissa. Hän on myös ollut Teatterikorkeakoulun vararehtorina.

Enckell on kirjoittanut monia näytelmiä sekä lapsille että aikuisille. Hän on perehtynyt erityisesti ranskalaiseen teatteriin ja Antonin Artaud’n tuotantoon, jota käsittelevän laajan teoksen hän julkaisi vuonna 2003. Lisäksi Enckell on kirjoittanut ranskalaisesta teatterista monia artikkeleita alan julkaisusarjoissa. 

Enckellin sukunimi on perua hänen ensimmäisestä avioliitostaan. Enckellin avopuoliso oli dramaturgi ja kirjailija Gösta Kjellin (1936–2009), jonka kirjoittaman teoksen *Sissi-Jaakko* Enckell täydensi ja julkaisi vuonna 2011. Teos kertoo Enckellin esi-isän kauppaneuvos Jacob af Forsellesin (1696–1768) elämästä.
__NOTOC__
## Teoksia
* Enckell, J. 1989. *Pyhän Birgitan vaaralliset leikit* (näytelmä)
* Enckell, J. 1992. *Yearnings towards the Moon* (näytelmä).
* Enckell, J. 1994. *Bröllopsnatt med Noak* (näytelmä)
* Enckell, J. 1995. *Hundrade drömmars fröken* (näytelmä)
* Enckell, J. 2003. *Antonin Artaudin jäljet ranskalaisessa teatterissa*.  Teatterikorkeakoulun ja Liken julkaisusarja Elektra, 5/2003. (. Suomentanut Tuuja Jänicke.)
* Kjellin, G. & Enckell, J. 2011. *Sissi-Jaakko: en klassresa i svenskt 1700-tal*. Helsingfors: Schildt. 

## Palkinnot ja tunnustukset
*1985  Chevalier de l'ordre des arts et des lettres (Ranska)
*1990 Suomen näytelmäkirjailijaliiton LEA-palkinto
*2000 Pro Finlandia -palkinto
*2003 FST:n kirjallisuuspalkinto (teoksesta *Skärvor av Artaud*)

## Lähteet
*Olga JOHANNA Constance ENCKELL. Svenska litteratursällskapet i Finland
*Maiju Tawast: Esineteatterin maailma – matkalaukut valmiina.  Suomen UNIMAn tiedotuslehti 2/2007.
*Johanna Enckell. Naytelmät.fi
*Enckell, Johanna: Skärvor av Artaud / Antonin Artaudin jäljet ranskalaisessa teatterissa. Like.
* Gayer, Ingeborg: Han nådde ögonhöjd med makten. *Östnyland* 9.12.2011.

### Viitteet
M/S Stena Jutlandica

**M/S Stena Jutlandica** () on ruotsalainen ropax-rahtilaiva, jolla Stena Line -varustamo liikennöi Ruotsin Göteborgin ja Tanskan Frederikshavnin väliä. Matka kestää kolme tuntia 15 minuuttia ja keskimäärin laiva ehtii tehdä kuusi matkaa vuorokaudessa. Laiva liikennöi hiljaisen matkailukauden rahtilaivana ja kesäkauden matkustaja/autolauttana. Laivaan mahtuu 1&nbsp;500 matkustajaa, mutta hyttipaikkoja on vain 200. Nämä 50 nelivuoteista hyttiä on tarkoitettu lähinnä kuorma-autonkuljettajille. Henkilöautoja mahtuu mukaan 550 ja yhdistelmäajoneuvoja 122 autokaistoille, joiden pituus on 2&nbsp;100 kaistametriä. Rautatievaunuja varten on 600 metriä raiteita. Alus liikennöi Ruotsin lipun alla ja sen kotisatama on Göteborg.

Laivan 7. kannella on 400-paikkainen baari ja 60-paikkainen ravintola sekä 8. kannella 270-paikkainen ravintola, 60-paikkainen pikaruokala ja 515-paikkainen itsepalveluravintola. Laivan peräramppi on 14 metriä pitkä ja 16 metriä leveä; keulaportti on 5,8 metriä leveä.

Laivan pääkoneina on neljä keskinopeaa turboahdettua MAN-B&W-dieselmoottoria, joista kukin kehittää 6&nbsp;480 kilowatin tehon kierrosnopeudella 550 kierrosta minuutissa. Kaksi moottoria pyörittää alennusvaihteen kautta yhtä säätösiipipotkuria. Laivaa vie eteenpäin kaksi pronssista KaMeWa-potkuria, joiden läpimitta on 4,80 metriä. Ohjailua varten on keulassa kaksi KaMeWa-ohjailupotkuria, joita käyttää kaksi ABB:n valmistamaa 1&nbsp;500 kilowatin oikosulkumoottoria. Apukoneina on neljä MAN-B&W 8L28/32 H -meridieseliä kukin teholtaan 1&nbsp;670 kilowattia. Lisäksi on 442 kilowatin hätägeneraattori.

## Käyttöhistoria

2. maaliskuuta 1996 alus laskettiin vesille Stena Jutlandica -nimisenä. 11. kesäkuuta alus luovutettiin Stena Ab:lle. Uusi omistaja rekisteröi aluksen Ruotsin lipun alle ja kotisatamaksi tuli Göteborg. Alus myös sai uuden nimen: *Stena Jutlandica III*. 26. kesäkuuta alus aloitti liikennöinnin Göteborgin ja Frederikshavnin välillä. Elokuussa laivan nimi vaihtui jälleen; Stena Jutlandica. Joulukuussa 1996 Stena Rederi osti laivan. Tammikuussa 1998 Stena Jutlandica törmäsi yhteen kemikaalialus *Brevikin* kanssa.

## Lähteet

## Aiheesta muualla
*
Art Carney

**Arthur William Matthew Carney** (4. marraskuuta 1918 Mount Vernon, New York – 9. marraskuuta 2003 Chester, Connecticut) oli yhdysvaltalainen Oscar-palkittu teatteri-, elokuva-, televisio- ja radionäyttelijä.

Hän aloitti uransa 1950-luvun alussa, näytellen 1950- ja 1960-luvulla lähinnä televisiossa. 1970-luvulla hän alkoi saada enemmän rooleja elokuvista. Hänen tunnetuimpia elokuviaan ovat muun muassa *[[Harry ja Tonto]]* (Harry and Tonto, 1974), *[[Viimeinen näytös]]* (The Late Show, 1977), *[[Kotikäynti]]* (House Calls, 1978), *[[Elävän kuvat]]* (Movie Movie, 1978), *[[Tuhoojat]]* (Ravagers, 1979), *[[Tyttö kuumasta]]* (Sunburn, 1979), *[[8 rajua miestä]]* (Steel, 1979), *[[Vauhtivaarit]]* (Going in Style, 1979), *[[New Yorkin kostaja]]* (Defiance, 1980), *[[Riemuralli]]* (Take This Job and Shove It, 1981), *[[St. Helens]]* (1981), *[[Parasta aikaa elämässä]]* (Better Late Than Never, 1982), *[[Tulessa syntynyt]]* (Firestarter, 1984), *[[Pahan kasvot]]* (The Naked Face, 1984), *[[Muppetit Manhattanilla]]* (The Muppets Take Manhattan, 1984) ja *[[Last Action Hero]]* (1993). Hän sai parhaan miespääosan Oscarin roolistaan elokuvassa *Harry ja Tonto* (1974). Hän on saanut televisiourastaan tähden Hollywood Walk of Famelle.

Art Carney oli elämänsä aikana kolme kertaa naimisissa. Hänellä oli kolme lasta ensimmäisen vaimonsa kanssa. Hän kuoli 85-vuotiaana.

## Aiheesta muualla

* 
* Art Carney NNDB:ssä
Projekti 941

**Projekti 941 Akula** () oli Neuvostoliiton ja myöhemmin Venäjän laivaston kuuden strategisen ydinsukellusveneen muodostama alusluokka, jonka käyttötarkoituksena oli ydinasepelotteen ylläpito ja taata kyky vastaiskuun yllätyshyökkäyksen sattuessa.

## Suunnittelu
Pituudeltaan ja leveydeltään veneet olivat Itämeren matkustaja-autolauttojen luokkaa. Vene oli suunniteltu kuljettamaan 20 ballistista ydinohjusta, joissa kussakin saattoi olla kymmenen ydinkärkeä. Aluksissa oli kaksi ydinreaktoria, jotka kumpikin tuottivat 190 megawattia lämpötehoa.

## Fiktiossa

Tom Clancy käytti Typhoon-sukellusvenettä mallina kuvatessaan uudentyyppistä ohjusvenettä teoksessaan **Punaisen Lokakuun metsästys**, jossa aluksen ohjusten määrää oli lisätty kuudella ja asennettu uudenlainen äänetön voimansiirto. Samoin massanmittausjärjestelmästä, jota venäläiset käyttävät tarkkaan paikannukseen, annetaan teknisesti tarkka kuva.
Kirjan mukaan on tehty saman niminen elokuva.

## Alukset
Veneitä rakennettiin kaikkiaan kuusi kappaletta. Seitsemännen tilaus peruttiin kylmän sodan päätyttyä.

Yhdysvaltojen ja Venäjän vuonna 1993 solmima aseistariisuntasopimus, START II, laittoi veneiden ohjukset vähennettävien listalle, jolloin myös alusluokka oli tarkoitus poistaa käytöstä. Vuonna 2002 Yhdysvaltain presidentti George W. Bushin hallitus ilmoitti yksipuolisesti vetäytyvänsä ohjuspuolustusjärjestelmän kieltävästä ABM-sitoumuksesta. Päivää myöhemmin Venäjä ilmoitti vetäytyvänsä START II:sta.

## Lähteet

* Federation of American Scientists: 941 Typhoon  

### Viitteet
Chimes of Freedom (EP)

**Chimes of Freedom** on amerikkalaisen laulaja-lauluntekijä Bruce Springsteenin live-EP vuodelta 1988. Nimikkokappale on cover Bob Dylanin alkuperäisestä laulusta.

## Kappaleet

# "Tougher Than the Rest"  Äänitetty 27. huhtikuuta 1988 Los Angelesissa.
# "Be True"  Äänitetty 28. maaliskuuta 1988 Detroitissa.
# "Chimes of Freedom"  Äänitetty 3. heinäkuuta 1988 Tukholman Olympiastadionilla.
# "Born to Run"  Äänitetty 27. huhtikuuta 1988 Los Angelesissa.

## Lähteet
Peter Finch

**Peter Finch** (oik. **Frederick George Peter Ingle-Finch** 28. syyskuuta 1916 Lontoo, Englanti – 14. tammikuuta 1977 Beverly Hills, Kalifornia) oli brittiläissyntyinen australialainen näyttelijä. Hän syntyi Englannissa, mutta hänen vanhempansa olivat australialaisia ja hän kasvoi Sydneyssä.

Finch oli suosittu radioesiintyjä Austtraliassa, kunnes hän muutti Englantiin ja siirtyi elokuvauralle. Hän näytteli vuoroin Englannissa, vuoroin Yhdysvalloissa.

Finch aloitti elokuvauransa 1930-luvun lopussa. Hänen tunnetuimpia elokuvia ovat muun muassa *[[Hyvästi, Mrs. Miniver]]* (The Miniver Story, 1950), *Robin Hood ja iloiset veikot* (The Story of Robin Hood and His Merrie Men, 1952), *Norsupolku* (Elephant Walk, 1954), *Tumma kostaja* (The Dark Avenger, 1955) ja Kathryn Hulmen romaaniin perustuva *[[Nunnan tarina]]* (The Nun's Story, 1959), jossa vastanäyttelijänä oli Audrey Hepburn. Finchin viimeiseksi elokuvaksi jäi *[[Kasvot kuvaruudussa]]* (Network, 1976), josta hän sai parhaan miespääosan Oscarin postuumisti. 

Hän oli Golden Globe-ehdokkaana  1972 elokuvasta *[[Saakelin sunnuntai]]*, ja sai palkinnon 1977 elokuvasta *Kasvot kuvaruudussa*.

Finch oli elämänsä aikana kolme kertaa naimisissa ja hänellä oli neljä lasta. Hän kuoli sydänkohtaukseen 60-vuotiaana.

## Lähteet

## Aiheesta muualla

* 
* Peter Finch NNDB:ssä
Pyhä Silvia

**Pyhä Silvia** (n. 515- n. 592) oli paavi Gregorius Suuren äiti. Lisäksi häntä pidetään pyhimyksenä katolisessa kirkossa. Myös Silvian sukulaisista hänen poikansa ja hänen aviomiehensä kaksi sisarta on julistettu myöhemmin pyhimyksiksi. 

Tiedot Silvian elämästä ovat vähäisiä ja osin ristiriitaisia. Osa lähteistä kertoo hänen kotipaikakseen Sisilian, osa Rooman. Hänen uskotaan kuolleen noin vuonna 592, eli noin kaksi vuotta sen jälkeen, kun hänen pojastaan oli tullut paavi. 

## Lähteet
Lothar-Günther Buchheim

**Lothar-Günther Buchheim** (6. helmikuuta 1918 Weimar, Thüringen &ndash; 22. helmikuuta 2007 Starnberg, Baijeri) oli saksalainen kirjailija, taidemaalari ja taidekeräilijä. Parhaiten hänet tunnetaan romaanistaan *[[Das Boot]]* (1973).

## Nuoruus

Buchheim vietti lapsuutensa ja nuoruutensa Weimarin lisäksi Rochlitzissa sekä Chemnitzissä. Teini-ikäisenä hän toimi avustajana sanomalehdissä ja vuonna 1933, vasta 15-vuotiaana, hän piti ensimmäisen näyttelyn piirroksistaan.

1937 viettäessään aikaansa Italiassa hän kirjoitti ensimmäisen kirjansa *Tage und Nächte steigen aus dem Strom. Eine Donaufahrt. ("Days and nights rise from the river. A travel on the Danube."*), jossa hän kertoo kanoottiretkestään Tonavaa pitkin Mustallemerelle. Kirja julkaistiin vuonna 1941.

Hän opiskeli taiteita Dresdenissä sekä Münchenissä ja liittyi vapaaehtoisena Kriegsmarineen vuonna 1940.

## Toinen maailmansota

Buchheim toimi sotakirjeenvaihtajana Saksan laivaston propagandaosastolla toisen maailmansodan aikana kirjoittaen kokemuksistaan miinanraivaajilla, hävittäjillä sekä sukellusveneillä. Hän teki myös piirustuksia ja otti valokuvia.

Syksyllä 1941 Buchheim liittyi kapteeniluutnantti Heinrich Lehmann-Willenbrockin miehistöön sukellusveneeseen U-96. Hänen ohjeensa olivat valokuvata ja kuvailla sukellusvenesotaa käytännössä. Partiomatkan kokemuksista hän kirjoitti novellin *Die Eichenlaubfahrt*.

## Sodan jälkeen

Sodan päätyttyä Buchheim toimi taiteilijana, taidekeräilijänä, galleristina sekä taidekustantajana. 1950 ja 60-luvuilla hän kirjoitti kirjoja eurooppalaisista taiteilijoista, mm. Pablo Picassosta ja keräsi saksalaisten ja ranskalaisten ekspressionistien töitä. Koska modernistien teoksia oli natsihallinnon aikana pidetty rappiotaiteena, hänen onnistui hankkia niitä halvalla.

Buchheim tunnetaan parhaiten sodanajan kokemuksiin perustuvasta romaanistaan *[[Das Boot]]*, joka julkaistiin Saksassa 1973. Kirja on osittain fiktiivinen kuvaus sukellusveneen partiomatkasta ja sen kertojana toimii laivaston sotakirjeenvaihtaja luutnantti Werner. Kirjan karu ja sodanvastainen asenne aiheuttivat aikanaan puhetta puolesta ja vastaan. Das Boot julkaistiin Suomeksi nimellä *Sukellusvene* vuonna 1975.

Buchheim oli erittäin vastahakoinen antamaan kirjan oikeuksia elokuvantekijöille, mutta lopulta 1981 Wolfgang Petersen ohjasi kirjaan perustuen kaikkien aikojen kalleimman saksalaisen elokuvan, joka keräsi kuusi oscar-ehdokkuutta.

Romaania seurasi täysin todellisuuteen pohjautuvan sukellusvenetrilogian ensimmäinen osa *U-Boot-Krieg* vuonna 1976. Kaksi seuraavaa osaa, *U-Boot-Fahrer* sekä *Zu Tode Gesiegt* julkaistiin molemmat vuonna 1998. Trilogia sisältää yhteensä yli 5000 sodan aikana otettua valokuvaa. Buchheim kirjoitti myös kirjan *Der Abschied* (2000) matkastaan ydinkäyttöisellä rahtialus NS Otto Hahnilla. Aluksen kapteenina toimi tuolloin Heinrich Lehmann-Willenbrock.

Buchheimin keräämästä taiteesta koostuva Buchheim Museum of Imagination avattiin Bernriedissä vuonna 2001.

## Suomennettu teos

*
NetIQ eDirectory

**NetIQ eDirectory** (aiemmin **Novell eDirectory**) on X.500-yhteensopiva hakemistopalvelu, joka sisältää tietoa käyttäjistä, tietokoneista ja verkon palveluista. eDirectory-hakemistopalvelu mahdollistaa resurssien keskitetyn jakamisen käyttäjille ja sovelluksille sekä tarjoaa tavan nimetä, kuvata, paikallistaa, hallita ja suojata käytössä olevia verkon resursseja. eDirectory ei ole rajattu Windows-käyttöjärjestelmään, kuten siitä löyhästi mallia ottanut Microsoft Active Directory (joka ei oikeastaan ole aito hakemistopalvelu, vaan uusien Windows-palvelinkäyttöjärjestelmien ominaisuus). eDirectory on tuttu ainakin 1990-luvun palvelinkäyttöjärjestelmistä, ensimmäisistä IT-infran hallintajärjestelmistä, erilaisista kirjautumisjärjestelmistä sekä käyttäjänhallintapalveluista. Nykyään eDirectorylle on saatavana palveluita ja hallintavälineitä sekä Windows- että Linux-ympäristön hallintaan ja kirjautumisten suojaamiseen sekä automatisointiin. 

eDirectory on LDAP- ja SunTone-sertifioitu palvelimesta riippumaton, tapahtumapohjainen (Event-based), hierarkkinen ja replikoituva hakemisto, ja kaikilla hakemisto-objekteilla voi olla oikeuksia. Se on ollut mallina muille toimittajille myös käyttäjänhallinta (IDM) -palvelussa jo 1990-luvun lopulta. Se on laajasti käytössä mm. oppilaitoksissa sekä erityisen hyvää tietoturvaa vaativassa julkishallinnossa ja yrityksissä.

## Historia
Novell alkoi kehittää x.500:aan nojaavaa palvelinriippumatonta hakemistoa 1980-luvun lopulla. Hakemisto tuli kaupallisena tuotteena markkinoille vuonna 1993 nimellä NDS (NetWare, myöhemmin Novell Directory Service). Palvelimen rajoista se poistui vuodesta 1995 alkaen eri tuotteistuksilla ja eri käyttöjärjestelmiin käyvä versio sai nimen eDirectory.
M/S Stena Nautica

**M/S Stena Nautica** () on ruotsalainen ropax-rahtilaiva, jolla Stena Line -varustamo liikennöi Ruotsin Halmstad ja Tanskan Grenån väliä. Laiva on rekisteröity Ruotsin lipun alle ja sen kotisatama on Göteborg. Vuonna 2001 tapahtuneen korjaustyön jälkeen laivaan mahtuu 663 matkustajaa ja heitä varten on 148 hyttipaikkaa. Henkilöautoja mahtuu mukaan 337 kappaletta autokaistoille, joiden pituus on 1&nbsp;235 kaistametriä.

Stena Nautican sisaralus on M/S Color Viking.

## Käyttöhistoria

14. toukokuuta 1985 alus kastettiin ja 29. toukokuuta se laskettiin vesille. 21. huhtikuuta 1986 alus luovutettiin Danske Statsbanerin omistukseen, joka rekisteröi sen Tanskan lipun alle nimellä *Niels Klim*. Kotisatamaksi tuli Århus. Luovutuksen jälkeen alus aloitti liikennöinnin Århusin ja Kalundborgin välillä. Vuonna 1990 Stena Ab ilmoitti ostavansa aluksen. Luovutuksen uudelle omistajalle ilmoitettiin tapahtuvan vuonna 1991. 20. toukokuuta 1991 alus rekisteröitiin Stena Ab:n omistukseen. Lippuvaltioksi tuli Bermuda ja kotisatamaksi Hamilton. Alus myös nimettiin *Stena Nauticaksi*. Maaliskuussa 1992 alus sai nimen *Isle of Innisfree*. Huhtikuussa 1995 alus aikarahdattiin Lion Ferryn liikenteeseen nimellä *Lion King*. 30. huhtikuuta 1996 alus sai nimen *Lion King II*. 6. toukokuuta 1996 alus sai jälleen nimen *Stena Nautica*.

Vuonna 2004 Stena Nautica rekisteröitiin ensin Stena Nautica Line Ltd:n, sitten Stena Bermuda Line Ltd:n ja vuoden lopulla Stena Rederi Ab:n omistukseen Ruotsin lipun alle.

## Lähteet

## Aiheesta muualla
*Fakta om Fartyg – M/S Niels Klim
Pyhä Trasilla

**Pyhä Trasilla** (n. 500-luvulla) oli kuudennella vuosisadalla elänyt neitsyenä tunnettu paavi Gregorius Suuren täti tämän isän puolelta. Lisäksi katolinen kirkko pitää Trasillaa myös pyhimyksenä. Trasillan suvusta myös hänen veljenpoikansa, sisarensa sekä veljensä vaimo on julistettu pyhimyksiksi. 

Legendan mukaan Pyhä Trasilla menehtyi jouluaattona. Lisäksi hänen kerrotaan nähneen kuollessaan Jeesuksen viittovan häntä Taivaisiin. Hänen siskonsa Emilianan kerrotaan myös menehtyneen muutama päivä myöhemmin. 

## Lähteet
Pyhä Emiliana

**Pyhä Emiliana** (n. 500-luvulla) oli neitsyenä tunnettu paavi Gregorius Suuren täti tämän isän puolelta. Katolisessa kirkossa Emilianaa pidetään pyhimyksenä. Emilianan sukulaisista myös tämän sisar Trasilla, veljenpoika Gregorius ja veljen vaimo Silvia on julistettu pyhimyksiksi. 

Legendan mukaan Pyhä Emiliana kuoli vain muutaman päivän kuluttua siitä, kun hänen sisarensa oli kuollut. 
## Lähteet
Royal Mint

**Royal Mint** () on Yhdistyneen kuningaskunnan hallituksen alaisuudessa toimiva metallirahan lyömiseen tarkoitettu laitos. Royal Mint on valmistanut kolikoita sadalle eri maalle. Royal Mintillä on 1&nbsp;100 vuoden pituinen historia.
Käyttö- ja juhlarahojen lisäksi Royal Mint valmistaa myös mitaleita ja jonkin verran kunniamerkkejä.

Royal Mint sai nykyiset tilansa Llantrisantista, Walesista, kun Britannia siirtyi LSD-rahajärjestelmästä desimaalijärjestelmään 1970-luvun taitteessa. Tilat otettiin käyttöön vuonna 1968 ja ne vihki tarkoitukseensa kuningatar Elisabeth II. Vanha rahapaja sijaitsi Lontoon Towerissa (Tower Hill) vuoteen 1809 asti, jolloin se siirrettiin East Smithfieldiin.

## Lähteet
* 
### Viitteet

## Aiheesta muualla

*Royal Mintin viralliset kotisivut
Stoke Rochford

**Stoke Rochford**  on noin  asukkaan kylä ja kunta *(civil parish)* Lincolnshiren kreivikunnassa, itäisessä Englannissa. Se sijaitsee South Kestevenin hallintopiirissä, Granthamista etelään.

Kylän suurimpiin nähtävyyksiin kuuluu William Burnin suunnittelema Stoke Rochford Hall, joka rakennettiin vuonna 1815. Rakennus kärsi palosta vuonna 2005. Kuuluisia Stoke Rochfordissa nykyään asuvia ovat voimailija Geoff Capes sekä Walesin prinsessa Dianan nuorin sisko Sarah McCorquodale.

## Lähteet

## Aiheesta muualla
*Stoke Rochford Hall
Everybody Jam!

**Everybody Jam!** on Scatman Johnin toinen vuonna 1996 julkaistu studioalbumi. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
Japanilaiset bonuskappaleet

* 15. Paa Pee Poo Pae Po - 3:50                                                                                                                                            
* 16. I'm Free  - 3:37                                                                                                                                                                            
* 17. Jazzology - 3:53                                                                                                                                                                           
* 18. Pripri Scat" (Radio edit) - 3:16                                                                                                                                                                 
* 19. Su Su Su Super Ki Re i" (Radio edit) - 3:56

## Lähteet
Trofeo Santiago Bernabéu

**Trofeo Santiago Bernabéu** on vuodesta 1979 lähtien pelattu jalkapallon kutsuturnaus, jonka Real Madrid järjestää edesmenneen puheenjohtajansa Santiago Bernabéun muistoksi. Turnaus on perinteisesti pelattu elo–syyskuussa, ja se on usein kauden ensimmäinen kerta, kun kannattajat näkevät joukkueen sen kotistadionilla Estadio Santiago Bernabéulla.

Vuosina 1979–1984 ja 1986 turnaukseen otti osaa neljä joukkuetta ja se koostui välieristä, pronssiottelusta ja loppuottelusta. Vuonna 1985 ja vuodesta 1987 lähtien on pelattu vain yksi ottelu Real Madridin ja toisen kutsutun joukkueen välillä lukuun ottamatta vuotta 2002, jolloin turnaus pelattiin jälleen neljän joukkueen kesken Real Madridin satavuotisjuhlallisuuksien vuoksi. Vuoden 2007 Trofeo Santiago Bernabéu oli määrä pelata 29. elokuuta portugalilaista Sportingia vastaan, mutta Real Madrid päätti lykätä ottelua kunnioittaakseen edellisenä päivänä menehtyneen jalkapalloilija Antonio Puertan muistoa. Ottelu pelattiin lopulta 5. joulukuuta serbialaista Partizania vastaan. Vuonna 2014 ottelu jäi kokonaan pelaamatta.

## Loppuottelut

Ottelun päättyessä tasan voittaja ratkaistiin rangaistuspotkukilpailussa.

### Voitot seuroittain

## Lähteet

## Aiheesta muualla

* Trofeo Santiago Bernabéu RSSSF.
Pieni maailma

**Pieni maailma** on Mandi Lammen vuonna 1998 julkaistu studioalbumi. Albumin julkaisi BMG Finland. Albumin kappaleet "Aurinkosaarella", "Pieni maailma", ja "Miks kaikki kiusaa" julkaistiin myös erillisinä singleinä. Kappaleista "Pyysit minut bailaamaan" ja "Miks kaikki kiusaa" tehtiin myös musiikkivideot.  

Albumin tunnetuin kappale lienee "Miks kaikki kiusaa", jonka teemana on koulukiusaaminen. Kappale tehtiin Mannerheimin lastensuojeluliiton ja opetushallituksen yhteistyönä toteutettuun koulukiusaamisen vähentämiskampanjaa varten. 

Levyltä viimeisen kappaleen jälkeen löytyy piiloraita.

## Kappaleet
# 
# 
# 
# 
# 
# 
# 
# 
# 
# 

## Lähteet
Katie Boyle

**Katie Boyle** (**Caterina Irene Elena Maria Imperiali Di Francavilla**, 26. toukokuuta 1926 – 20. maaliskuuta 2018) oli brittiläinen juontaja. Hän juonsi Britanniassa näytettyä versiota *[[What's My Line?]]* -ohjelmasta ja juonsi myös Eurovision laulukilpailun neljästi: vuonna 1960, 1963, 1968 ja 1974.

## Lähteet
Yhdysvaltain Grand Prix 2003

**Yhdysvaltain Grand Prix 2003** oli Formula 1 -sarjan 15. osakilpailu, joka ajettiin 28. syyskuuta 2003 Indianapolis Motor Speedwaylla Yhdysvalloissa. Kilpailun voitti Ferrarin Michael Schumacher. Paalupaikalta kilpailuun lähtenyt Mclarenin Kimi Räikkönen jäi toiseksi. Sauberin Heinz-Harald Frentzen oli kolmas jolle palkintosija oli uran viimeinen. Frentzenin edellinen palkintosija oli Yhdysvaltain GP:stä 2000. Samalla palkintokorokesijoitus oli Sauberille ensimmäinen sitten Brasilian GP:n 2001.

## Aika-ajot

## Kilpailu

### Johtokierrokset

## Muuta

*Justin Wilsonin ensimmäinen ja ainoa MM-piste
*Michael Schumacherin uran 70. voitto
*Mark Webberin ja Jenson Buttonin ensimmäiset johtokierrokset
*BAR ja Sauber -talleille ensimmäiset johtokierrokset

## Lähteet
Kalevankadun laulava talonmies Sepi Kumpulainen

**Kalevankadun laulava talonmies Sepi Kumpulainen** on laulaja Sepi Kumpulaisen debyyttialbumi vuodelta 1991. Albumilta löytyvät muun muassa Sepi Kumpulaisen ehdottomiin klassikoihin kuuluvat "Armotonta menoa", "Talonmiehen poika" ja "Railakas ilta Venetsiassa".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Muusikot
* Sepi Kumpulainen – laulu, kitara
* Eeva-Kaarina Järvimäki – harmonikka (11)
Martti Miettinen (oikeusneuvos)

**Martti Emil Miettinen** (31. elokuuta 1922 Viipuri – 17. maaliskuuta 1996) oli korkeimman oikeuden jäsen eli oikeusneuvos ja oikeustieteen kunniatohtori.

Miettinen suoritti ylemmän oikeustutkinnon vuonna 1947 ja sai varatuomarin arvon vuonna 1950. Hän aloitti korkeimmassa oikeudessa  ylimääräisenä virkamiehenä 1950 ja eteni esittelijänä esittelijäneuvokseksi 1963. Hän toimi ylimääräisenä oikeusneuvoksena kunnes nimitettiin vakituisesti korkeimman oikeuden jäseneksi vuonna 1965, jossa tehtävässä hän toimi vuoteen 1986. Vuosina 1970–1974 hän toimi laintarkastuskunnan puheenjohtajana. Hän toimi valtakunnanoikeuden sihteerinä sekä Salaputkijutussa että Kätilöopiston jutussa.

Vuosina 1957–1962 ja 1964 Miettinen toimi eduskunnassa valiokuntien sihteerin tehtävissä.

Miettinen tunnetaan laatimastaan korkeimman oikeuden ratkaisujen hakemistosta 1926–1968. 

Miettinen toimi asiantuntijana täytettäessä siviilioikeuden ja prosessioikeuden professorien virkoja Helsingin yliopistossa 1972, 1981 ja 1986. Hän sai kunniatohtorin arvon vuonna 1980 Helsingin yliopistosta.

## Lähteet
Street Legal

**Street Legal** on laulaja-lauluntekijä Bob Dylanin 18. studioalbumi. Street Legal julkaistiin vuonna 1978 Columbia Recordsilta Don DeViton tuottamana ja se myi kultaa Yhdysvalloissa. 

Street Legal erosi vahvasti Dylanin aikaisemmista levytyksistä muistuttamalla enemmän pop-rockia kuin Dylanin aikaisempi tuotanto. Albumi äänitettiin Santa Monicassa neljässä päivässä, ja sitä on pidetty sanoituksiltaan yhtenä Dylanin henkilökohtaisimmista albumeista. Se kertoo menetyksestä, etsinnästä, vieraantumisesta ja karkotuksesta. Kappaleiden kertojaminät ovat ahdistettuja, kiertolaisia ja yksinäisiä. 

## Kappaleet
Kaikki kappaleet säveltänyt ja sanoittanut Bob Dylan.

#Changing of the Guards – 7:04 
#New Pony – 4:28 
#No Time to Think – 8:19
#Baby, Stop Crying – 5:17 
#Is Your Love in Vain? – 4:30 
#Señor (Tales of Yankee Power) – 5:42 
#True Love Tends to Forget – 4:14 
#We Better Talk This Over – 4:04 
#Where Are You Tonight? (Journey Through Dark Heat) – 6:16 

## Muusikot
Albumilla soittavat:

## Lähteet
Virpi Laristo

**Virpi Elina Laristo** (26. marraskuuta 1934 Helsinki – 3. lokakuuta 2020 Helsinki) oli suomalainen balettitanssija ja koreografi. Laristo työskenteli pitkään Kansallisbaletin solistitanssijana ja myöhemmin myös harjoittajana.

Laristo meni Kansallisoopperan balettikouluun kahdeksanvuotiaana. Valmistuttuaan ylioppilaaksi vuonna 1954 hän solmi oopperan baletin kanssa solistisopimuksen. Kansallisbaletista hän jäi eläkkeelle vuonna 1977, mutta hän jatkoi opettamista 1990-luvun alkuun saakka muun muassa Teatterikorkeakoulun tanssitaiteen laitoksella. Suomen Tanssipedagogiliiton puheenjohtajaksi Laristo valittiin vuonna 1979.

Laristo on esiintynyt kolmessa suomalaisessa pitkässä elokuvassa: vuonna 1952 Ville Salmisen ohjaamassa elokuvassa *[[Mitäs me taiteilijat]]*, vuonna 1954 Jack Witikan ohjaamassa elokuvassa *[[Pessi ja Illusia (vuoden 1954 elokuva)|Pessi ja Illusia]]* sekä vuonna 1961 Ville Salmisen ohjaamassa elokuvassa *[[Toivelauluja (elokuva)|Toivelauluja]]*.

Laristo on kirjoittanut kahdeksanosaisen suomenkielisen balettitekniikan perusteoksen *Klassisen baletin didaktiikka* kolme ensimmäistä osaa, jotka julkaistiin vuonna 1988. Osat IV–VIII on kirjoittanut Marianna Rumjantseva, ja ne ilmestyivät 2002. Tämän balettitekniikan suomalaisen suurteoksen osat noudattavat baletin uusvenäläisen koulukunnan eli Vaganova-baletin jakoa kahdeksaan opetusluokkaan. 

Lariston puoliso oli oopperalaulaja Usko Viitanen. Vuonna 1975 Laristolle myönnettiin Pro Finlandia -mitali.

Laristo on haudattu puolisonsa viereen Hietaniemen hautausmaan Taiteilijainmäelle.

## Lähteet
*
*Riitta Vainio: Lehtiartikkeliaineisto 1978–1998
*Kansallisooppera: Viikon kuvat – kevät 2011

### Viitteet

## Aiheesta muualla
*Laristo, Virpi. Tanssin Tiedotuskeskus – Tanka-tietokanta.
EuroSepi Kumpulainen Remix

**EuroSepi Kumpulainen Remix** on laulaja Sepi Kumpulaisen vuonna 1993 julkaistu "minialbumi". Levy sisältää Kumpulaisen aiempien albumeiden kappaleita elektromusiikkiversioina. Albumi ei saanut erityistä menestystä aikaisempiin albumeihin verrattuna. Albumin julkaistiin CD-levynä ja C-kasettina.

## Kappaleet
# 
# 
# 
# 
# 
# 

## Lähteet
Les arts florissants (ooppera)

**Les arts florissants** (H. 487) on ranskalaisen Marc-Antoine Charpentierin säveltämä lyhyt kamariooppera. Tekijän itsensä mukaan se on ”musiikillinen idylli”. Oopperassa on viisi näytöstä.

## Historia
Marc-Antoine Charpentier sävelsi *Les arts florissantsin* vuonna 1685 Guisen herttuattaren palveluksessa olleiden muusikkojen ryhmälle. Herttuatar oli kuningas Ludvig XIV:n serkku, ja musiikki oli tarkoitettu esitettäväksi herttuattaren Pariisin-asunnossa. Oopperan ranskankielisen libreton tekijä on jäänyt tuntemattomaksi. Libretto on luonteeltaan allegoria, ja se käyttää mytologian ja luonnon symboliikkaa — kaikki aiheita, jotka olivat ajan yleisölle tuttuja.

Ooppera on kertomus taiteiden kukoistuksesta Ludvig XIV:n rauhaisan ja taiteita tukevan hallinnon aikana. Taiteet ja joukko sotilaita keskustelevat keskeisten henkilöiden La paix’n (Rauha) ja La discorden (Eripura) kanssa.

## Osajako
*Les arts florissants* on sävelletty seitsemälle äänelle, viisiääniselle kuorolle, kahdelle poikkihuilulle, kolmelle viola da gamballe ja basso continuolle.

Pääosat esiintymisjärjestyksessä, ääniala ja ensimmäisen esityksen esiintyjät:

*La Musique (Musiikki) – sopraano – Jacqueline-Geneviève de Brion
*La Poésie (Runous) – sopraano – Antoinette Talon
*La Peinture (Maalaustaide) – tenori – Marc-Antoine Charpentier
*L’Architecture (Arkkitehtuuri) – mezzosopraano – Marie Guilbault de Grandmaison
*La Discorde (Eripura) – basso – Pierre Beaupuis
*La Paix (Rauha) – sopraano – Elisabeth ”Isabelle” Thorin
*Un Guerrier (sotilas) – baritoni – Germain Carlier

## Aiheesta muualla
* 
* "Les Arts florissans", Marc-Antoine Charpentier: Oeuvres complètes, ser. I vol. 7 (facs.), ed. H. Wiley Hitchcock. Pariisi: Minkoff France, 1996, s. 120–164
Kia Ceed

**Kia Ceed** (vuoteen 2018 saakka **cee’d**) on Kia Motorsin vuodesta 2006 lähtien valmistama alemman keskiluokan automalli, joka korvasi Kia Ceraton. Se jakaa pohjalevynsä ja muun tekniikan sisarmallinsa Hyundai i30:n kanssa. Ceed on valmistajansa ensimmäinen malli, joka on suunniteltu kokonaan Euroopassa ja jota valmistetaan yksinomaan Euroopan maassa. Mallin valmistusta varten Kia rakennutti uuden tehtaan Slovakian Žilinaan. Kolmannen sukupolven esittelyn yhteydessä valmistaja poisti heittomerkin mallin nimestä, joka myös kirjoitetaan jatkossa isolla alkukirjaimella.

## Kia cee’d ED (2006–2012)

Ensimmäisen sukupolven cee’d esiteltiin Pariisin autonäyttelyssä syksyllä 2006 viisiovisena hatchbackina ja sw-farmarimallina. Frankfurtin autonäyttelyssä syksyllä 2007 esiteltiin lisäksi kolmiovinen hatchback nimeltään pro cee’d.

Vuoden 2007 Euro NCAP -kolaritestistä cee’d sai tulokseksi täydet viisi tähteä.

Frankfurtin autonäyttelyssä syksyllä 2009 esiteltiin kasvojenkohotuksen kokenut cee’d, jota uudistettiin erityisesti keulaosasta uusilla ajovaloilla, etusäleiköllä ja puskurilla. Taakse tuli LED-valot. Sisällä ohjauspyörä oli uusi, ja myös kojelautaan tehtiin uudistuksia.
 

## Kia cee’d JD (2012–2018)

Toisen sukupolven cee’d esiteltiin Geneven autonäyttelyssä keväällä 2012 viisiovisena hatchbackina ja farmarina. Kolmiovisen pro cee’din ensiesittely oli Pariisin autonäyttelyssä samana syksynä.

Vuoden 2012 Euro NCAP -kolaritestistä cee’d sai tulokseksi täydet viisi tähteä.
Frankfurtin autonäyttelyssä syksyllä 2015 esiteltiin pienen kasvojenkohotuksen kokenut cee’d, johon tuli uudet puskurit sekä muutoksia LED-valoihin takana. 

## Kia Ceed CD (2018–)

Kolmannen sukupolven Ceed esiteltiin Geneven autonäyttelyssä keväällä 2018 viisiovisena hatchbackina ja farmarina. Auto on edeltäjäänsä 20 millimetriä leveämpi ja 23 millimetriä matalampi, mutta akseliväli on pysynyt ennallaan. Kolmiovisesta hatchbackista viisioviseksi fastbackiksi muuttuneen ProCeedin ensiesittely oli Pariisin autonäyttelyssä saman vuoden syksynä. Se on saatavana ainoastaan urheilullisina GT- ja GT-Line-malleina.

Vuoden 2019 Euro NCAP -kolaritestistä Ceed sai tulokseksi täydet viisi tähteä.

## Lähteet

## Aiheesta muualla
Ǩ

**Ǩ** (**ǩ**), *[[K|k]] ja [[Hattu (tarke)|hattu]]*, on latinalainen kirjain, jota käytetään koltansaamen, lazin kielen ja romanin kirjoitusjärjestelmissä. Koltansaamessa se ääntyy soinnittomana palataalisena affrikaattana , lazin kielessä soinnittomana velaarisena klusiiliejektiivinä  ja romanissa aspiroituneena velaarisena klusiilina . 

## Unicode-merkkinä

## Lähteet
### Viitteet
Aarhus GF

**Aarhus Gymnastikforening af 1880** (**AGF**, **AGF Århus**) on yksi Tanskan vanhimmista ja menestyneimmistä jalkapallojoukkueista. Aarhus GF on pelannut ylimmällä sarjatasolla pidempään kuin mikään muu tanskalainen joukkue. Joukkueen kotikenttä on Aarhusin kaupungissa sijaitseva Ceres Park, jonka katsojakapasiteetti on 19 433 henkeä. Kentällä pelataan myös joitakin Tanskan maajoukkueen pelejä.

AGF sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 230.

## Historia
### Perustaminen ja varhaiset vuodet
Aarhus Gymnastikforening perustettiin 26. syyskuuta 1880 Aarhusissa paikallisten nuorten harrastajien toimesta. Tavoitteena oli edistää liikuntaa ja yhteisöllisyyttä, ja aluksi pääpaino oli voimistelussa ja miekkailussa. Seura kasvoi nopeasti monilajiseksi organisaatioksi.

## Tunnetuimpia pelaajia

* Marc Rieper
* Flemming Poulsen
* Stig Tøfting
* Jakob Poulsen
* Jørgen Olesen
* Troels Rasmussen
* Henry From
* Jan Bartram
* Aage Rou Jensen
* John Sivebæk
* Brian Steen Nielsen
* John Stampe
* Leon Andreasen
* Benny Feilhaber 
* Liam Miller 
*Kári Árnason 
*Aron Jóhansson  
*Tuomas Aho 
*Petri Pasanen 

## Saavutukset

* Tanskan superliiga: mestaruus 1954–55, 1955–56, 1956–57, 1960, 1986
* Tanskan cup: mestaruus 1954–55, 1956–57, 1959–60, 1960–61, 1964–65, 1986–87, 1987–88, 1991–92, 1995–96
* UEFA Champions League: neljännesvälierät 1961
* 65 kautta Tanskan Superliigassa
* 9 kautta Tanskan toiseksi ylimmällä sarjatasolla

## Lähteet

## Aiheesta muualla

* Virallinen sivusto  
* Virallinen faniklubi
Cyril Szalkiewicz

**Cyril Swatoslaw Szalkiewicz** (alk. **Leliwa-Szalkiewicz**; 21. joulukuuta 1914 Impilahti – 17. helmikuuta 1969 Kangasniemi) oli suomalainen pianisti. Hänet tunnetaan erityisesti Jean Sibeliuksen ja Frédéric Chopinin pianomusiikin tulkitsijana.

Sukujuuriltaan puolalainen Cyril Szalkiewicz suoritti piano-opintonsa Viipurin musiikkiopistossa ja jatkoi niitä vielä Pariisissa vuoteen 1939. Opiskelurahoja hän ansaitsi ravintolapianistina. Vuodesta 1933 lähtien hän piti useita omia konsertteja sekä kotimaassa että ulkomailla ja esiintyi myös laulajien ja orkesterien solistina. Szalkiewicz toimi pitkään harjoituspianistina Suomen Kansallisoopperassa. Hän kuoli sairauskohtaukseen kesken soiton säestäessään Tamara Lundin konserttia Kangasniemen yhteiskoululla. 

Szalkiewicz oli syvällisesti perehtynyt Jean Sibeliuksen pianomusiikkiin säveltäjän itsensä johdolla, ja 1950- ja 1960-luvulla hän nauhoitti kaikki tämän pianosävellykset Yleisradiolle. 

## Lähteet
* Virtamo, Keijo (toim.): *Otavan musiikkitieto.* Otava 1997.
Live in Denmark 1972

__NOTOC__
**Live in Denmark 1972** on Deep Purplen livealbumi joka on taltioitu K.B. Hallenissa Tanskan Kööpenhaminassa. Tanskan yleisradio kuvasi keikan ja se on myös julkaistu videona ja DVD:nä. CD:n lähteenä on käytetty alkuperäisiä kuva- ja ääninauhoja. Levy on julkaistu myöhemmin nimellä *Live in Denmark 1972*. 

## Kappaleet
### CD 1
#
#
#
#

### CD 2
#
#
#
#
#

## Kokoonpano
* Ian Gillan – laulu, lyömäsoittimet
* Ritchie Blackmore – kitara
* Roger Glover – basso
* Jon Lord – urut
* Ian Paice – rummut

## Aiheesta muualla
* ''Live in Denmark 1972'' discogs.com -sivustolla
Meebo

**Meebo** oli vuonna 2005 perustettu Ajaxiin pohjautuva internet-selaimessa toimiva pikaviestintäohjelma, joka tuki monia viestintäjärjestelmiä kuten Yahoo! Messengeria, Windows Live Messengeria, Google Talkia, AOL Instant Messengeria, ICQ:ta ja Jabberia.

Meebo suljettiin vuonna 2012, kun Google osti sen ja siirsi koko sen henkilökunnan Google+ -tiimiinsä.

## Lähteet
Deep Purple in Concert

__NOTOC__
**Deep Purple in Concert** on Deep Purplen livealbumi, joka sisältää yhtyeen kaksi BBC-esiintymistä vuosilta 1970 ja 1972.

Kappaleet 1–4 on äänitetty BBC-studioilla *The Sunday Show* -ohjelmassa 19. helmikuuta 1970, ja kappaleet 5–12 nauhoitettiin *BBC Sounds of the Seventies* -show’ssa Paris-teatterissa Lontoossa 9. maaliskuuta 1972.

## Kappaleet
#
#
#
#
#
#
#
#
#
#
#
#

## Kokoonpano
* Ian Gillan – laulu, lyömäsoittimet
* Ritchie Blackmore – kitara
* Roger Glover – basso
* Jon Lord – urut
* Ian Paice – rummut

## Arvostelut
* AllMusic: 

## Lähteet
Kärim Mäsimov

**Kärim Mäsimov** (, s. 15. kesäkuuta 1965 Tselinograd, Kazakkien sosialistinen neuvostotasavalta, nykyään Astana, Kazakstan) on kazakstanilainen poliitikko, joka oli kahteen otteeseen  Kazakstanin pääministeri. Hän aloitti tehtävässään 10. tammikuuta 2007.

Mäsimov osaa puhua kazakkia, venäjää, kiinaa, englantia ja arabiaa. Hän on uransa aikana toiminut muun muassa Hongkongissa Kazakstanin kaupankäyntioperaatioiden johtotehtävissä. Sitä ennen hän opiskeli Kiinassa. Mäsimovilla ajatellaan olevan hyvät yhteydet myös Kremliin. Hän työskenteli aiemmin varapääministerinä 19. tammikuuta 2006 &ndash; 9. tammikuuta 2007 ja talousministerinä sekä liikenteen ja viestinnän  budjettisuunnitteluministerinä vuonna 2001. *[[Pravda]]*-lehden mukaan häntä pidetään ”yhtenä vaikutusvaltaisimmista hahmoista presidentin sisäpiirissä”.

Presidentti Nazarbajev nimitti Mäsimovin Danial Ahmetovin seuraajaksi pääministerinä 9. tammikuuta 2007. Nur Otan -puolue hyväksyi Mäsimovin ehdokkuuden ja Kazakstanin parlamentti vahvisti  nimityksen 10. tammikuuta. Mäsimov oli ensimmäinen pääministerin tehtävässä toimiva uiguuri, vaikka hänen Kazakstanin sisämaanpassinsa mukaan hän on kansallisuudeltaan kazakki.

## Lähteet

## Aiheesta muualla

*Kazakh President accepts Prime Minister’s resignation
Liberian toinen sisällissota

**Liberian toinen sisällissota** käytiin vuosina 1999–2003. Sota alkoi vuonna 1999, kun Guineaan paenneet kapinallisjoukot aloittivat hyökkäykset Liberian pohjoisosiin.

Vuosina 1989–1996 käydyn ensimmäisen sisällissodan jälkeen olot Liberiassa jatkuivat epävakaina. Entinen kapinapäällikkö Charles Taylor ei presidentinvaalit voitettuaan onnistunut tuomaan rauhaa maahan. Useat Taylorin vastustajat pakenivat maasta, ja alkoivat suunnitella tämän syrjäyttämistä. Taylorin tuettua hyökkäystä Guineaan alkoi maan presidentti Lansana Conté tukea liberialaisia kapinallisia, jotka vaativat Taylorin eroa.

Taylor ei luottanut Liberian armeijaan, joka pitkälti periytyi edellisiltä hallitsijoilta, joita vastaan Taylor oli kapinallisena sotinut. Hän tukeutui sen sijaan miliiseihin, jotka koostuivat hänen omista vanhoista kapinallisistaan. Taylor sai tukea myös Sierra Leonessa toimivalta kapinallisjärjestö Revolutionary United Frontilta, jota hän oli tukenut vuodesta 1990 asti. Tayloria vastassa olivat Guinean tukema Liberians United for Reconciliation and Democracy (LURD) sekä vuoden 2003 maaliskuussa kaakkois-Liberiaan hyökännyt Norsunluurannikon tukema Movement for Democracy in Liberia (MODEL).

Elokuuhun 2003 mennessä LURD oli taistellut tiensä pohjoisesta pääkaupunki Monroviaan. MODEL hallitsi noin puolta, mutta pääosin harvaanasuttua Liberiaa. Länsiafrikkalaisten rauhanturvajoukkojen, joita Yhdysvallat avusti sekä rahallisesti että sotilaallisesti, saavuttua Taylor lähti maanpakoon Nigeriaan. Rauhansopimus allekirjoitettiin 18. elokuuta 2003. Tämän jälkeen LURD vetäytyi pääkaupunki Monroviasta, ja kaupunki joutui rauhanturvaajien haltuun.

Toisen sisällissodan jälkeen maassa alkoi voimakas jälleenrakennustyö, ja ensimmäiset sodan jälkeiset vaalit pidettiin loka-marraskuussa 2005.

## Lähteet
Pärnu Rannastaadion

**Pärnu Rannastaadion** on monikäyttöinen stadion Pärnussa, Virossa. Stadionin pääkäyttäjä on jalkapalloseura JK Vaprus Pärnu, jonka edustusjoukkue pelaa Viron pääsarjaa Meistriliigaa. Stadionilla on 1900 istumapaikkaa.

Stadion on rakennettu jo neuvostoajoilla, ja kunnostaminen on jäänyt vähiin, joten erityisesti pääkatsomo ja juoksurata ovat todella heikossa kunnossa.

## Aiheesta muualla
World Stadiums.com
Kärsämäen kirkko

**Kärsämäen kirkko** on Kärsämäen seurakunnan kirkko. Kirkko sijaitsee Junnonkankaalla valtateiden 4 ja 28 risteyksen tuntumassa.

Tyyliltään puukirkko on empiretyylinen, lähes tasavartinen ristikirkko, jonka keskiosassa on pieni torni. Kirkon suunnitteli Yleisten rakennusten intendentinkonttorissa C. L. Engel vuonna 1828. Kirkko rakennettiin kuitenkin vasta vuonna 1842. Kellotapuli on rakennettu samana vuonna kuin kirkko Ernst Lohrmannin suunnitelmien mukaan. Kirkon rakennustyön rakennusmestarina toimi tunnettu kirkonrakentaja Jaakko Kuorikoski. Kirkon ja kellotapulin välinen silta on ainutlaatuinen. Kirkkoon on tehty kolme suurempaa korjausta vuosina 1938, 1964 ja 1986.

## Ensimmäinen kirkko

Kärsämäen ensimmäinen kirkko oli hirsinen paanuilla katettu suorakirkko. Kirkko oli valmistunut vuonna 1765 ja se purettiin vuonna 1841. Kirkko sijaitsi Kattilakosken partaalla Pyhäjoen rannalla. Vanhasta kirkosta on peräisin uudessakin kirkossa esillä oleva votiivilaiva. Vanhan kirkon rakennuspaikan läheisyyteen on vuonna 2004 valmistunut arkkitehti Anssi Lassilan suunnittelema Paanukirkko, joka modernista ulkoasustaan huolimatta on rakennettu vanhoilla 1700-luvun työmenetelmillä.

## Lähteet

## Aiheesta muualla

* Kärsämäen kirkko
*